Maurizia Aldeiturriaga

thumb|Mauriziaren hilobia, Arteako kanposantuan.
**Maurizia Aldeiturriaga Zabala** (Zeberio, Bizkaia, 1904ko irailaren 22a - Artea, Bizkaia, 1988ko maiatzaren 19a) trikiti musikako pandero jotzailea eta abeslaria izan zen.

== Biografia Plazarik plaza ibiliz ezagun bihurtu zen.

Panderoa jotzen eta kopla zaharrak abesten aritu zen 17 urterekin ezagutu zuen Benantzio Bernaolarekin(*Karakol*). Mauriziari Benantzioren jotzeko modu bizi eta gogorra gustatu eta elkarrekin jotzen hasteko proposamena egin zion. Hasieran musika bikotea izan zena geroago senarra izan zen. Bikote bikaina osatu zuten.
[200px|thumb|ezkerrera|Egilea: [Maitane Azurmendi]]
Ezkondutakoan bizimodu berari eutsi zioten, jaiegunetan musikari, eta gainontzeko egunetan gogor lan egiten zuten: Mauriziak baserrian eta senarrak fabrikan. Mauriziak zeraman baserriaren ardura, indartsua zen.

Gerra garaian eten egin zen musika-jarduera, Benantzio preso egon zen hiru urtez, eta panderoa eta eskusoinua gordeta egon ziren bitartean. Urteak pasata apurka-apurka hasi ziren berriro jotzen. Geroago, Leon Bilbao, herriko albokariarekin osatu zuten hirukotea.

Benantzio, bihotzeko gaixotasunak jota, etxean geratu zenean, Fasio Arandia trikitilariak hartu zuen haren tokia. 1964an hasita hogei urtez aritu ziren hirurak elkarrekin. Fasio hil ostean, Basilio Undagoitia soinujole, pandereteru eta trikitilariak jarraitu zuen Maurizia eta Leonekin.

Benantzio 1978an hilda, makalaldi handia pasa zuen Mauriziak. Baina handik atera ahal izan zen etxeko eta lagunen laguntzarekin.

1988ko maiatzaren 19an hil zen, Artean, eta ia hil arte jo izan zuen panderoa. 
thumb|thumbtime=0|start=0|**Maurizia Aldeiturriagari** buruzko zortzi datu.

== Ezaugarriak
* Iurretako Jai batzordearen sarian 1976an Benantzio Karakol omendu zuten eta Mauriziak berak jarri zion egun euritsu hartan txapela senarrari buruan. 1974tik trikitilari, albokari, dultzainero, edo pandero-jotzaileren bat edo gehiago omentzeko.
* Iurretako Jai batzordeak 1982an Maurizia omendu zuen.thumb|200px|Eskultura Artean

* 1996ko abenduaren 1ean, hil ostean, Arteako Udalak eta Gorbeia-Urkiola partzuergo turistikoak, Kepa Junkeraren laguntzaz, omenaldi beroa eskaini zien Maurizia eta Leoni. Eurak omenezko eskultura zabaldu zuten eta iluntze aldean ospatu zen jaialdia musikari eta kantari zerrenda ikaragarri batekin. Han izan ziren Mikel Laboa, Xabier Amuriza, Jon Sarasua, Ruper Ordorika, Tapia eta Leturia, Maixa eta Itziar, Hiru-Truku, Natxo de Felipe, Anton Latxa eta Bixente Martinez (Oskorri), Xiradela, Ibon Koteron eta Kepa Junkera.
thumb|250px|Maurizia erraldoia
* 2005eko abenduaren 30ean Zeberioko herriak omenaldia eskaini zion Mauriziari. Herriko frontoian bere argazki bat dago bere burua animatzeko bere betiko oihuarekin: "Aupa Maurizia" 
* 2008an Fredi Paiak eta Xabier Payak "*Aupa Maurizia!*" liburua argitaratu zuten Bizkaiko Trititixa Elkartearekin, 
* 2014an Maurizia izeneko erraldoia egin zuten Areatzan, *Gure musikari handiak* egitasmoaren barruan.
* 2016an Aukeran dantza konpainiak *Maurizia* dantza eta musika ikuskizuna taularatu zuen. Harrezkero hainbat herritan ikusgai egon dena.
* 2023an *Nor da Maurizia?* ikuskizun pedagogikoa; musikea eta jantzea sortu eta taularatu zen. Gidoia Itxaso Paiak egin zuen.
* 2023an Maurizia Aldaiturriagari buruzko *Aire* dokumentala estreinatuko da.  
* 2025ean *Maurizia. Biziminaren hotsa* komikian argitaratu zuten Euskal Herriko Trikitixa Elkarteak eta Ikastolen Elkarteak Garbiñe Ubedaren gidoiarekin eta Garluk-en marrazkiekin.

Fitxategi:Ekaitz Garbiñe.jpg|Ekaitz Agirre eta Garbiñe Ubeda
Fitxategi:MAURIZIA jotzen.jpg|Basilio, Maurizia eta Leon
Fitxategi:MAURIZIA txiki.jpg|Maurizia txikitan
Fitxategi:AzalaMAURIZIA.jpg|komikia

## Aupa Maurizia! 
## Erreferentziak 
## Ikus, gainera 
* *Martxea albokagaz*

## Kanpo estekak 
* "Maurizia. Biziminaren hotsa" komikia plazaratu dute Berria, 2025-05-30
* Agurtzane Intxaurragari elkarrizketa: Nortasun handiko emakumea zen Maurizia EiTB. 2023.05.19

* Bideoak: Mauriziaren hainbat abesti

* Agurtzane Intxaurraga: *Maurizia Aldeiturriaga*, Eusko Jaurlaritzaren Argitalpen Zerbitzu Nagusia, 2006 (Bidegileak bilduma, 44. zenbakia).
* Igor Estankona Bilbao: «Maurizia Aldeiturriaga Zabala», *Auñamendi Eusko Entziklopedia*.
* «Ahots bereziak: Maurizia Aldeiturriaga», Txorierri BHI ikastetxeko DBHko 3. mailako ikasleen musikako bloga.